text: Udvalgsformand i Aabenraa pludselig død
  24 september 2016 kl. 13.23
  Torsdag morgen døde den 65-årige byrådspolitiker Tim Wulff (V). Han var formand for Kultur- og fritidsudvalget i Aabenraa.
  Det kom som et chok for byrådskollegerne i Aabenraa Byråd, da de torsdag fik beskeden om Tim Wulffs pludselige død.
  Thomas Andresen, borgmester, Venstre, Aabenraa Kommune: "Det kom som et chok. Jeg har haft rigtig meget at gøre med Tim. Så det er med dyb sorg, at jeg modtog meddelelsen om hans pludselige død."
  - Tim var med til byrådsmøde onsdag aften, hvor kommunens budget var til forhandling. Så det kom som et chok. Jeg har haft rigtig meget at gøre med Tim. Så det er med dyb sorg, at jeg modtog meddelelsen om hans pludselige død, siger borgmester Thomas Andresen (V) til TV SYD.
  Tim Wulff var ifølge borgmesteren en både afholdt og passioneret byrådskollega.
  - Tim gik altid efter målet, og satte sin egen person til side. Han kæmpede for hele kommunen og var virkelig god til at se de store linjer, forklarer borgmesteren.
  Tim Wulff gik op i idræt og kultur, og han nåede at sætte sit præg på det netop vedtagne budget.
  - Sportshaller og foreningsliv betød meget for Tim. Der bliver tilført mange ressourcer til de områder han holdt af. Så det havde han gerne set, slutter Thomas Andresen.
  Hans Philip Tietje (V) indtræder i byrådet fra næste byrådsmøde om tre uger, hvor de forskellige poster fordeles.
  Dødsårsagen er fortsat ukendt.
  Fakta
  Tim Wullfs politiske karriere begyndte i 2002, da han blev valgt ind i Bov Byråd for Venstre.Han var formand for Kultur- og fritidsudvalget i Aabenraa Kommune, hvor han også var medlem af Økonomiudvalget.Ansat i politiet fra 1975-2014.Tim Wulff efterlader sig kone og to børn.
  
  